**Razpis za delovno mesto:**

*Strokovno/raziskovalno delo na področju vrstične elektronske mikroskopije (SEM)*

Center za elektronsko mikroskopijo in mikroanalizo CEMM vabi k sodelovanju:

**STROKOVNO/RAZISKOVALNE SODELAVCE/KE**

za strokovno/raziskovalna dela, povezana z vzdrževanjem in delom na opremi za vrstično elektronsko mikroskopijo in pripravo vzorcev. Kandidatom nudimo delo na vrhunskih vrstičnih elektronskih mikroskopih (JEOL 7600F, QUANTA 650 in VERIOS G4 HP), možnost izpopolnjevanja v tujini in delo na raziskovalnih in aplikativnih projektih.

**Od kandidatov pričakujemo:**

* visoko ali univerzitetno izobrazbo naravoslovnotehnične smeri (fizika, kemija, materiali, geologija, elektrotehnika, mehatronika), lahko tudi z doktoratom
* aktivno znanje angleškega jezika
* strokovnost, samoiniciativnost, komunikacijske in organizacijske sposobnosti.

Delovno razmerje bomo sklenili od 01.09.2021 dalje za polni/skrajšani delovni čas s poskusno dobo treh mesecev in za obdobje enega leta, z možnostjo podaljšanja in zaposlitve za nedoločen čas. Prednost imajo kandidati/tke z izkušnjami s področja vrstične elektronske mikroskopije.

Pisne prijave z dokazili o izpolnjevanju pogojev in krajšim življenjepisom sprejemamo na naslov: Tanja Gosar, Sekretariat (U2), Institut ”Jožef Stefan”, Jamova cesta 39, 1000 Ljubljana, najkasneje do 20.08.2021.

Dodatne informacije lahko kandidati dobijo po tel. 041 743265 in po elektronski pošti: miran.ceh@ijs.si.